tartuNLP/wikipedia-smugri-20251201 huggingface dataset:
Sandra Jessen

Sandra María Jessen (s. 18. tammikuuta 1995) on islantilainen jalkapalloilija, pelipaikaltaan hyökkääjä. Hän on pituudeltaan 168-senttimetrinen. Hän oli pelannut Islannin naisten maajoukkueessa kesäkuuhun 2025 mennessä 53 ottelua ja tehnyt niissä kuusi maalia.
Sandra kuului Islannin joukkueeseen EM-kilpailuissa 2017, ja hän pääsi vaihdosta kentälle kolmannen alkulohko-ottelun lopussa. EM-kilpailuissa 2025 hän pelasi avauskokoonpanossa joukkueensa kaikki kolme ottelua.
Sandra on pelannut ulkomailla aiemmin saksalaisseura Bayer Leverkusenissa ja tšekkiläisseura Slavia Prahassa. Elokuussa 2025 hän siirtyi kotimaansa akureyriläisestä Þór/KA-seurasta saksalaiseen FC Kölniin.
Valta (ainejärjestö)

Politiikan ja viestinnän opiskelijoiden yhdistys Valta ry tai pelkkä Valta ry on Helsingin yliopiston valtiotieteellisessä tiedekunnassa toimiva ainejärjestö. Valta ry toimii Helsingin yliopiston ylioppilaskunnan piirissä. Politiikan ja viestinnän koulutusohjelma aloitti Helsingin yliopistossa nykymuotoisena marraskuussa 2017, jolloin Iso pyörä -koulutusuudistuksen myötä koulutusohjelmaan yhdistettiin kaksi tieteenalaa: valtio-oppi ja viestintä. Valta ry perustettiin politiikan ja viestinnän koulutusohjelman opiskelijoiden omaksi ainejärjestöksi samana vuonna.
Valta ry:n tehtäviin kuuluu opiskelijoiden edunvalvonta, juhlien sekä työelämä-, kulttuuri- ja urheilutapahtumien järjestäminen.
Valta ry toimii läheisessä yhteistyössä Valtio-opin Opiskelijat ry:n ja Viestinnän opiskelijoiden yhdistys Media ry:n kanssa, jotka toimivat samassa koulutusohjelmassa.
Valta ry:n toimintaa pyörittää vuosittain vaihtuva hallitus, joka valitaan vaalikokouksessa joulukuussa.
Lauwin-Planque

Lauwin-Planque on kunta Pohjois-Ranskassa Nordin departementissa Hauts-de-Francen alueella. Se sijaitsee noin neljä kilometriä Douain kaupungista luoteeseen.
Historia.
Lauwin-Planque on kunta, joka koostuu kahdesta erillisestä kaupungista, Lauwinista ja Planquesta. Kaupungit yhdistettiin vuonna 1574, kun Planquen kartanon perijä Renon de Longueval osti Lauwinin maat Oudart de Bournonvilleltä.
Talous.
Vuonna 2006 Douaisis Agglon puheenjohtajan ja Lauwin-Planquen pormestarin Christian Poiretin johdolla perustettiin Lauwin-Planquen yrityspuisto, Lauwin-Park. Tällä yli 108 hehtaarin alueella toimii suuria verkkokaupan, muodin ja logistiikan yrityksiä. Plaine d'Escrebieux'n tuulipuisto otettiin käyttöön vuonna 2014. Neljän tuuliturbiinin nimellisteho on yhteensä 12 000 kW.
Mykola Myh’ailenko

Mykola Mykolaiovytš Myh’ailenko (; s. 22. toukokuuta 2001 Varva) on ukrainalainen jalkapalloilija, joka pelaa puolustavan keskikenttäpelaajan pelipaikalla. Hän on pituudeltaan 183-senttimetrinen ja edustaa seuratasolla Ukrainan jalkapalloliigassa pelaavaa Dynamo Kiovaa. Hän edustaa myös Ukrainan maajoukkuetta.
Myh’ailenko aloitti uransa Dynamo Kiovan nuoriso- ja akatemiajoukkueissa, kunnes liittyi edustusjoukkueeseen tammikuussa 2021. Hän vieraili saman vuoden heinäkuusta vuoden pituisella lainasiirrolla Tšornomorets Odessassa. Seuraavaksi hän siirtyi heinäkuussa 2022 lainasiirrolla Zorja Luhanskiin loppuvuodeksi. Hän pelasi vuodet 2023–2024 lainasiirrolla Oleksandrijassa. Dynamo Kiovan kanssa Myh’ailenko voitti pääsarjamestaruuden kaudella 2024–2025. Hän pelasi sarjakaudella 21 ottelua, joissa hän teki kaksi ja syötti yhden maalin.
Myh’ailenko on pelannut Ukrainan A-maajoukkueen lisäksi maansa alle 18-, alle 21- ja alle 23-vuotiaiden maajoukkueille. Hän liittyi A-joukkueeseen kesäkuussa 2025 ja on pelannut siinä kaksi ottelua. Myh’ailenko kuului Ukrainan jalkapallo-olympiajoukkueeseen kesäolympialaissa 2024. Siinä hän keräsi nimiinsä kolme pelattua ottelua.
Myh’ailenko on naimisissa Darja-nimisen naisen kanssa, ja parille syntyi poikalapsi maaliskuussa 2025.
Plouvain

Plouvain on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Scarpejoen varrella, noin 12 kilometriä Arras'n kaupungista itään.
Kuten niin monet alueen kaupungit, myös Plouvain kärsi ensimmäisen maailmansodan taisteluista vuosina 1914–1918. Tuolloin koko kylä tuhoutui. Myös Sainte-Annen kirkko tuhoutui täysin, ja nykyinen kirkkorakennus rakennettiin noin vuonna 1920.
Entisen Ranskan presidentin François Hollanden isovanhemmat ovat kotoisin Plouvainista.
NGC 7

NGC 7 on sauvaspiraaligalaksi Kuvanveistäjän tähdistössä. Galaksi on noin 20 miljoonan parsekin päässä ( – ). Galaksin morfologinen tyyppi on Sc. NGC 7 on nähtävissä Maan eteläiseltä pallonpuoliskolta.
NGC 7 tunnetaan myös tunnisteilla ESO 409-22, MCG-05-01-037, AM 0005-301, GSC 06418-00253 ja SGC 000548-3011.6.
FBI (televisiosarja)

FBI on yhdysvaltalainen television poliisi- ja rikossarja, jonka luoja on Kova laki -sarjan luoja Dick Wolf. Sarjaa esittää Yhdysvalloissa CBS, minkä lisäksi se on katsottavissa SkyShowtime-suoratoistopalvelun kautta.
Sarjan päähenkilöt ovat FBI-agentit Maggie Bell (Missy Peregrym) ja Omar Adom Zidan (Zeeko Zaki) sekä heidän esihenkilönsä ASAC Jubal Valentine (Jeremy Sisto) ja SAC Isobel Castille (Alana de la Garza). Yhdysvalloissa sarjaa on näytetty kesäkuun 2025 loppuun mennessä seitsemän tuotantokautta, ja kahdeksas kausi on tulossa syksyllä 2025.
Sarja voitti BMI Film &amp; TV Awards -palkinnon vuosina 2020 ja 2021. Alana de la Garza oli 2024 ehdolla Imagen Foundationin parhaan televisiodraaman sivuosan näyttelijän palkintoon.
9919 Undset

9919 Undset (1979 QF1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,88 astronomisen yksikön ja etäisimmillään 2,88 astronomisen yksikön päässä Auringosta. Asteroidi on läpimitaltaan noin .
NGC 9

NGC 9 on kierteisgalaksi Pegasuksen tähdistössä. Galaksin morfologinen tyyppi on Sb. NGC 9 on ainakin osittain näkyvissä molemmilta Maan puoliskoilta ainakin osan vuodesta.
Galaksiin viitataan myös muun muassa tunnisteella MCG+04-01-030.
Selling

Selling on taajama Favrskovin kunnassa Tanskassa. Taajamassa oli 646 asukasta vuoden 2025 alussa.
The Ashes 2023

Vuoden 2023 Ashes-sarja pelattiin kesä- ja heinäkuussa 2023 Englannissa. Englannin ja Australian välinen viiden test-ottelun sarja päättyi tasatilanteeseen kummankin joukkueen voitettua kaksi ottelua ja yhden ottelun päätyttyä tasapeliin.
Skjød

Skjød on taajama Favrskovin kunnassa Tanskassa. Taajamassa oli 239 asukasta vuoden 2025 alussa.
Svenstrup (Favrskov)

Svenstrup on taajama Favrskovin kunnassa Tanskassa. Taajamassa oli 267 asukasta vuoden 2025 alussa.
Transmisogynia

Transmisogynia tarkoittaa syrjinnän muotoa, jossa yhdistyvät transfobia ja misogynia eli naisviha. Yhdysvaltalainen biologi, kirjailija ja aktivisti Julia Serano kehitti käsitteen kirjassaan "Whipping Girl: A Transsexual Woman on Sexism and the Scapegoating of Femininity" (2007) kuvaamaan erityistä sorron muotoa, jota transnaiset kohtaavat.
Søften

Søften on taajama Favrskovin kunnassa Tanskassa. Taajamassa oli 3 129 asukasta vuoden 2025 alussa.
Thorsø

Thorsø on taajama Favrskovin kunnassa Tanskassa. Taajamassa oli 1 747 asukasta vuoden 2025 alussa.
Ulstrup (Favrskov)

Ulstrup on taajama Favrskovin kunnassa Tanskassa. Taajamassa oli 1 887 asukasta vuoden 2025 alussa.
Vellev

Vellev on taajama Favrskovin kunnassa Tanskassa. Taajamassa oli 211 asukasta vuoden 2025 alussa.
Vissing

Vissing on taajama Favrskovin kunnassa Tanskassa. Taajamassa oli 213 asukasta vuoden 2025 alussa.
Vitten

Vitten on taajama Favrskovin kunnassa Tanskassa. Taajamassa oli 219 asukasta vuoden 2025 alussa.
Voldby (Favrskov)

Volby on taajama Favrskovin kunnassa Tanskassa. Taajamassa oli 451 asukasta vuoden 2025 alussa.
(589683) 2010 RF43

589683 (2010 RF43) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 37,60 astronomisen yksikön päässä ja etäisimmillään 61,58 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on hajanaisen kiekon alueella ja pidetään mahdollisena kääpiöplaneettana.
Finalissima 2022

Finalissima 2022 oli kolmas CONMEBOL–UEFA-mestareiden cup, mannertenvälinen jalkapallo-ottelu hallitsevan Euroopan-mestarin ja Etelä-Amerikan-mestarin välillä. Ottelussa kohtasivat Italia, vuoden 2020 EM-kisojen voittaja, ja Argentiina, vuoden 2021 Copa Américan voittaja. Ottelu pelattiin 1. kesäkuuta 2022 Lontoon Wembley Stadiumilla, Englannissa. UEFA ja CONMEBOL järjestivät ottelun 29 vuoden tauon jälkeen (aiemmin tunnettu nimellä Artemio Franchi Cup) osana näiden kahden konfederaation uudistettua kumppanuutta.
Hallitseva mestari Argentiina voitti ottelun 3–0 ja saavutti toisen CONMEBOL–UEFA-mestareiden cupin mestaruuden. Ottelun parhaaksi pelaajaksi valittiin Lionel Messi.
Ottelu.
Tiedot.
&lt;section begin=loppuottelu /&gt;&lt;section end=loppuottelu /&gt;
Egyptin senaatti

Egyptin senaatti () on Egyptin kaksikamarisen parlamentin ylähuone. Sen kolmestasadasta jäsenestä kaksi kolmasosaa valitaan vaaleilla ja loput nimittää presidentti. 
Vaalitapa.
Edustajista 200 valitaan vaaleilla. Äänioikeusikäraja on 18 ja vaalikelpoisuusikäraja 25 vuotta. Äänestyspakkoa ei ole. Puolet vaaleilla valittavista edustajista valitaan enemmistövaalitavalla ja puolet listavaalilla.
Senaatissa vähintään 10 prosentin edustajista tulee olla naisia. Nykyisessä senaatissa naispuolisia jäseniä on 41 eli 13,7 prosenttia.
Työskentely.
Senaatti säätää lakeja yhdessä edustajainhuoneen kanssa. Mikäli ne ovat keskenään eri mieltä, lopullinen valta on edustajainhuoneella.
Senaatin istuntokausi alkaa lokakuussa ja päättyy kesäkuussa.
Egyptin parlamentti

Egyptin parlamentti on kaksikamarinen koostuen 596-jäsenisestä edustajainhuoneesta ja 300-jäsenisestä senaatista.
Primorske novice

Primorske novice (sl. ’rannikkosanomat’) on slovenialainen vuonna 1947 perustettu sanomalehti, joka ilmestyy Koperin seudulla.
Večer

Večer (sl. ’ilta’) on slovenialainen vuonna 1945 perustettu sanomalehti, joka ilmestyy Mariborin seudulla.
Turku Saatanalle

Turku Saatanalle on black metaliin sekä laajemmin äärimetalliin keskittyvä musiikkifestivaali Turussa. Vuonna 2025 Turku Saatanalle järjestettiin 12. kerran ja tapahtuma oli kaksipäiväinen. Tapahtumapaikkana on ollut Kåren, Utopia-klubi ja Metsämäki-areena. Esiintyjät ovat olleet suomalaisia ja ulkomaalaisia äärimetallin yhtyeitä. Tapahtumaa järjestää Metallihelvetti ry.
Historia.
2013.
15.2.2013, paikka: Klubi, esiintyjät: Archgoat, Saturnian Mist, The Crescent, Arsonist Lodge
2014.
21.2-22.2.2014, paikka: Klubi, esiintyjät: Horna, Glorior Belli, Sargeist, Sawhill Sacrifice, Sacrilegius Impalement, Impaled Nazarene, Alghazanth, Baptism
2015.
20.-21.2.2015, paikka: Klubi, esiintyjät: Temple of Baal, Hellspirit, Mortuus, Totalselfhatred, Hoath, Perdition Winds, Vanhelga, Devouring Star, Mormânt de Snagov, Sirppikuu
2016.
12.-13.2.2016, paikka: Gong, esiintyjät: Mgla, Clandestine Blaze, Arkona, Archgoat, Ondskapt, Hypothermia, Kall, Angelscourge, Paara, Sacrificium Carmen
2017.
3.-4.2.2017, paikka: Gong, esiintyjät: Profanatica, Ajattara, True Black Dawn, Misþyrming, Morrigan, Necropole, Nadra, IC Rex, Malum, Azaghal, Archgoat
2018.
2.-3.3.2018, paikka: Kåren, esiintyjät: Norrhem, Havukruunu, Barathrum, Whoredom Rife, Merrimack, Satanic Warmaster, Obscure Burial, Blood Chalice, WAIL, Hellfire Deathcult, Warloghe, Aura Noir
2019.
1.-2.3.2019, paikka: Logomo, esiintyjät: DeathKin, Aegrus, Perdition Winds, Filii Nigrantium Infernalium, Horna, Auðn, Morgal, FRΩNT, Sargeist, Djevel, Revenge
2020.
6.-7.3.2020, paikka: Metsämäki Arena, esiintyjät: Tulus, Sinmara, Urn, Mephorash, Malum, Seidur, Vreid, Archgoat, Usurper, ...and Oceans, Black Beast, Kyy
2022.
25.-26.2.2022, paikka: Utopia, esiintyjät: Horna, Barathrum, Black Crucifixion, Totalselfhatred, Morgal, Nightside, Malum, Warmoon Lord, Chamber of Unlight, Venenum Dei, Black Rock, Impenetrable Darkness.
2023.
2.-3.3.2023, paikka: Utopia, esiintyjät: Satanic Warmaster, Archgoat, Mörk Gryning, Heretic, Medico Peste, Trollheims Grott, Avslut, Ævangelist, Blood Chalice, Aesthus, Flame, Malicious
2024.
1.-2.3.2024, paikka: Utopia, esiintyjät: Sextrash, Darkestrah, Helheim, Deus Mortem, Outlaw, Warloghe, Korgonthurus, Lord Of Pagathorn, Nightside, Malum, Commander Agares, Flagg
2025.
1.-2.3.2025, paikka: Metsämäki Arena, esiintyjät: Beherit, Clandestine Blaze, Morbosidad, Helleruin, White Death, Power from Hell, Tsatthoggua, Sacrilegious Impalement, Dikasterion, Curse Upon a Prayer, Licht Des Urteils, Kõdu
Boanen piiri

Boanen piiri () on Mosambikin eteläosan Maputon maakunnassa sijaitseva aluehallinnon toisen tason piiri. Piiri sijaitsee Maputon suurkaupunkialueen länsilaidalla, ja rajoittuu idässä Matolan ja Maputon suurkaupunkeihin, kaakossa Matutuinen, lännessä Namaachan ja pohjoisessa Moamban piiriin. 
Piirin väestöennuste oli 263 601 as. (2022) ja pinta-ala on noin 814 neliökilometriä. Väestötiheys oli 324 asukasta neliökilometriä kohden. Piirikeskus on Boanen kaupunki (vila nivel A), jonka keskus sijaitsee linnuntietä 18 kilometriä ja maanteitse 23 km aluekeskus Matolasta lounaaseen. 
Lukutaidottomuus oli piirissä vuosien 2019–2023 tilaston mukaan 14,1 prosenttia (maakunnan keskiarvo 12,5  %).
Väestön pääelinkeinoja ovat valmistava teollisuus, maatalous, eläintuotanto, metsästys ja näihin liittyvät palvelut. Keskeisimpiä tuotteita ovat alumiini, virvoitusjuomat ja olut.
(528381) 2008 ST291

528381 (2008 ST291) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 42,74 astronomisen yksikön päässä ja etäisimmillään 159,26 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohdetta pidetään mahdollisena kääpiöplaneettana.
(303775) 2005 QU182

303775 (2005 QU182) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 37,13 astronomisen yksikön päässä ja etäisimmillään 191,27 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on hajanaisen kiekon alueella ja pidetään mahdollisena kääpiöplaneettana.
(523794) 2015 RR245

523794 (2015 RR245) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 34,18 astronomisen yksikön päässä ja etäisimmillään 131,88 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohdetta pidetään mahdollisena kääpiöplaneettana.
NGC 20

NGC 20 on linssimäinen galaksi Andromedan tähdistössä. Galaksin morfologinen tyyppi on E-S0. Galaksi löydettiin aluksi 18. syyskuuta 1857, ja myöhemmin 20. syyskuuta 1885. Jälkimmäisessä tapauksessa oli mittausvirhe, joka päätyi LE Dreyerin julkaisemaan luetteloon tämän tietämättä virheestä.
NGC 20:n kulmakoko taivaalla on noin 1,7'x1,6' ja kirkkaus magnitudissa V on 13,1 ja B 14,1. Galaksin pintakirkkaus on 14,3 mag/kaariminuutti². Sen koordinaatit 2000-luvulla ovat oikea nousema 0h9m32,6s ja deklinaatio +33°18'32". Punasiirtymän perusteella galaksin etäisyys Auringosta on noin 70 megaparsekia. NGC 20 tunnetaan myös nimillä PGC 679, NGC 6, UGC 84, MCG 5-1-36 sekä CGCG 498-82 ja 499-54.
Chibuton piiri

Chibuton piiri () on Mosambikin eteläosan Gazan maakunnassa sijaitseva aluehallinnon toisen tason piiri. Piiri rajoittuu idässä Mandlakazin, etelässä Chongoenen ja Limpopon, lounaassa Chócuen (Chókwèn piiri), lännessä Guiján ja pohjoisessa Chigubon piiriin. Koillisessa naapurina on Inhambanen maakunnan Zavalan piiri. 
Piirin väestöennuste oli 229 319 as. (2022) ja pinta-ala on 5 653 neliökilometriä. Väestötiheys oli 41 asukasta neliökilometriä kohden. Piirikeskus on Chibuton kaupunki (cidade nivel D), jonka keskus sijaitsee linnuntietä 44 kilometriä ja maanteitse 66 km aluekeskus Xai-Xaista pohjoiseen. 
Lukutaidottomuus oli piirissä vuosien 2019–2023 tilaston mukaan 31,9 prosenttia (maakunnan keskiarvo 27,6  %).
Väestön pääelinkeinoja ovat maatalous, karjankasvatus, ja kaivostoiminta. Keskeisimpiä tuotteita ovat maissi, vihannekset, cashewpähkinät, karja ja kaivannaiset.
Albert Edelfeltin muistokivi

Albert Edelfeltin muistokivi on Tammelassa Kaukolanharjun näkötornin läheisyydessä sijaitseva muistomerkki, joka on pystytetty taiteilija Albert Edelfeltin muistoa kunnioittamaan. Edelfelt maalasi 1890 sillä paikalla Kaukolanharjun maiseman ja teki maalauksillaan harjun näkymän laajalti tunnetuksi.
Muistomerkin kivi on saatu Lunkaan kylässä sijaitsevan Mäkilän talon pihalta ja sen kuljettivat paikalleen Kaukolan kyläläiset tarkastaja Ilmari Huokunan johdolla. Kiven tekstin hakkasi sähköasentaja Eino Vuori.
Muistokiven paljastusjuhla pidettiin sunnuntaina 9. elokuuta 1953 samalla kun vietettiin Lounais-Hämeen kotiseutu- ja museoyhdistyksen 30-vuotisjuhlaa yhdistyksen puheenjohtajan professori Esko Aaltosen johdolla. Juhlassa olivat paikalla kutsuvieraat ja jonkin verran muuta yleisöä. Paljastusjuhlan ajankohta sopi myös siihen, että 1954 tuli kuluneeksi sata vuotta Edelfeltin syntymästä. Juhlassa havaittiin, ettei näkymä kotiseutuyhdistyksen pystyttämän muistokiven luota enää ollut niin avara kuin silloin, kun Edelfelt maalasi taulunsa, sillä puut olivat kasvaneet.
Anja Harvilahti-Rautonen

Anja Harvilahti-Rautonen (s. 1941) on suomalainen toimittaja ja tietokirjailija, joka on kirjoittanut enimmäkseen keittokirjoja. Vuonna 2003 opetusministeriö myönsi hänelle ylimääräisen sanomalehtimieseläkkeen.
Pauloff

Pauloff on muun muassa seuraavien suomalaisten henkilöiden sukunimi:
Kulttuurintutkimus (lehti)

Kulttuurintutkimus on monitieteinen aikakauslehti, joka käsittelee ja esittelee kulttuuriin kohdistuvaa tutkimusta. Neljä kertaa vuodessa ilmestyvää vertaisarvioitua lehteä julkaisee Kulttuurintutkimuksen seura ry.
Vuodesta 1984 ilmestyneen monitieteisen lehden tehtävänä on tieteellisen tiedon levittäminen yleistajuisesti suomen kielellä. Lehdessä julkaistaan sekä kokeilevia että muodoltaan perinteellisempiä kirjoituksia.
Kulttuurintutkimuksen aiheita ovat kulttuurin muutos ja merkitykset sekä kulttuurierot. Kulttuurin ilmiöitä ja niiden tutkimusta tarkastellaan monitieteisesti esimerkiksi globaalistumisen, toiseuden, sukupuolen ja uuden teknologian kautta.
Lehden toimituskuntaan kuuluu tutkijoita suomalaisista yliopistoista, jotka tarkastelevat monipuolisesti ja -tieteisesti kulttuuria ja kulttuurintutkimusta. Lehdelle on myönnetty Suomen tiedekustantajien liiton Vuoden tiedelehti -palkinto vuonna 2024.
Päätoimittajat.
Lehden päätoimittajina ovat olleet mm.
Julia Serano

Julia Michelle Serano (s. 23. syyskuuta 1967) on yhdysvaltalainen kirjailija, spoken word -esiintyjä, muusikko, aktivisti ja biologi. Serano on kirjoittanut teoksen "Whipping Girl: A Transsexual Woman on Sexism and the Scapegoating of Femininity" (2007), jossa hän kehittää käsitteen transmisogynia kuvaamaan transnaisten kokemaa syrjinnän muotoa. Seranolla on molekyylibiofysiikan ja biokemian tohtorin tutkinto Columbian yliopistosta ja hän on työskennellyt 17 vuoden ajan tutkijana Kalifornian yliopistossa, Berkeleyssä genetiikan, evoluution ja kehitysbiologian aloilla.
Lupa- ja valvontavirasto

Lupa- ja valvontavirasto (LVV) on Suomen valtion virasto, joka aloittaa toimintansa 1. tammikuuta 2026. Uuteen virastoon kootaan kaikki Valviran tehtävät, suurin osa aluehallintovirastojen tehtävistä sekä pääosa ELY-keskusten ympäristö- ja luonnonvarat -vastuualueen tehtävistä. Valviran, aluehallintovirastojen ja ELY-keskusten toiminta päättyy 31. joulukuuta 2025. Nykyisten ELY-keskusten tilalle perustetaan perustetaan kymmenen alueellista elinvoimakeskusta, joilla on toimipaikka jokaisessa maakunnassa. 
Uudistus on osa valtion aluehallinnon uudistusta, jota koskeva lainsäädäntö hyväksyttiin eduskunnassa 18. kesäkuuta 2025. Tasavallan presidentti vahvisti lait 27. kesäkuuta 2025. Aluehallintouudistuksen tavoitteena on yhdenmukaistaa ja sujuvoittaa lupa- ja valvontakäytäntöjä valtakunnallisesti. Ahvenanmaan valtionvirasto vastaa edelleen Ahvenanmaan maakunnan valtionhallinnosta.
Virastolla on toimipaikka 18 paikkakunnalla. Päätoimipaikka sijaitsee Tampereella. Henkilöstöä uudella virastolla tulee olemaan noin 2 000.
Lupa- ja valvontaviraston tehtävät.
Viraston tehtäviin kuuluu esimerkiksi sote-, ympäristö- sekä koulutus- ja kasvatusalan tehtäviä.
Sosiaali- ja terveysala.
Sosiaali- ja terveydenhuoltoon, terveydensuojeluun, alkoholi- ja tupakkahallintoon sekä adoptioasioiden hallintoon ja muutoksenhakuun liittyvät viranomaistehtävät.
Varhaiskasvatuksen, koulutuksen ja kulttuurin toimiala.
Varhaiskasvatusta, koulutusta ja opetus-, nuoriso-, kirjasto- ja liikuntatoimea koskevia tehtäviä sekä hautaustoimilakiin liittyviä tehtäviä
Ympäristön toimiala.
Yhden luukun ympäristölliset menettelyt (ympäristövaikutusten arviointi, luvat ja valvonta), alueidenkäyttöön liittyviä tehtäviä, luonnon ja ympäristön suojelun tehtäviä, vesien- ja merenhoidon suunnittelun tehtäviä.
Työsuojelun toimiala.
Työsuojeluhallinnon lupien, valvonnan ja ohjauksen sekä tuotevalvonnan tehtäviä.
Pelastustoimen ja varautumisen toimiala.
Pelastustoimen valvonta ja arviointi, varautumisen alueellisen yhteistyön järjestäminen, alue- ja paikallishallinnon turvallisuussuunnittelun edistäminen ja sisäministeriön tukeminen.
Muihin toimialoihin kohdistuvat tehtävät.
Muun muassa kiinteistönvälitysliikkeiden ja perintätoimenharjoittajien rekisteröinti ja valvonta, kuntien työvoimapalvelujen valvonta, rahanpesulain mukaisia ohjaus-, rekisteröinti- ja valvontatehtäviä, tiettyihin yhteisöihin kohdistuvia lupa- ja oikeusturvatehtäviä, kunta- ja hyvinvointialuekantelujen käsittely.
Täplävespo

Täplävespo ("Xenolepidichthys dalgleishi") on vespoihin kuuluva kalalaji. Lajia tavataan syvistä vesistä kaikista lämpimistä valtameristä.
Koko ja ulkonäkö.
Täplävespo kasvaa suurimmillaan noin 15–18 cm pitkäksi. Ruumiinmuodoltaan se on hyvin litteä ja korkea musituttaen vinoneliötä. Kalan selkä- ja peräevien ensimmäiset ruodot ovat pidentyneet, ja nuorilla kaloilla ne ovat erityisen pitkät. Pyrstöevä on tylppä. Täplävespo on selästään sinertävä ja kyljistään ja vatsastaan hopeanharmaa. Ruumiissa on tummia täpliä, jotka haalistuvat täysikasvuisilla kaloilla.
Levinneisyys ja elintavat.
Täplävespoa tavataan lämpimistä vesistä niin Atlantista, Intian valtameri kuin Tyynestämerestäkin. Se elää lähellä kivikkopohjaa ja riuttoja useimmiten 200–400 metrin syvyydessä, ja syvimmillään noin 900 metrin syvyydessä. Laji syö muita kaloja ja äyriäisiä.
Bühler

Bühler on muun muassa seuraavien henkilöiden sukunimi:
(523692) 2014 EZ51

523692 (2014 EZ51) on kääpiöplaneetta, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 39,93 astronomisen yksikön päässä ja etäisimmillään 63,95 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on hajanaisen kiekon alueella.
Kohdetta pidetään mahdollisena kääpiöplaneettana.
Tritium Automotive

Tritium Automotive
Tritium Automotive on suomalainen autonvalmistaja, joka on erikoistunut superautojen kehittämiseen ja valmistamiseen. Yrityksen perustivat vuonna 2014 Jussi Kakkonen, Alexandra Kakkonen ja Borislav Topov. Yrityksen nimi, Tritium, viittaa sekä kolmeen perustajaan – etuliite tri symboloi tätä – että vedyn radioaktiiviseen isotooppiin, mikä kuvastaa yrityksen innovatiivista ja uudistushaluista luonnetta. 
 
Yrityksen visiona on, että superautot eivät ole ainoastaan ylellisiä vapaa-ajan tuotteita, vaan myös kestävän tulevaisuuden edustajia. Tritiumin kehittämä modulaarinen rakenne ja päivitettävyys mahdollistavat ajoneuvon pitkän elinkaaren sekä mukautumisen teknologian kehittymiseen ja asiakkaiden muuttuviin tarpeisiin. 
Tritium-superauto.
Tritium Automotiven päätuote on Tritium-niminen superauto, jonka suunnittelusta on vastannut Borislav Topov. Kehitystyö aloitettiin alusta vuonna 2014, ja ensimmäiset luonnokset ja malliversiot esiteltiin samana vuonna. Tavoitteena oli luoda täysin räätälöitävä superauto, joka yhdistää huipputeknologian, käsityötaidon ja yksilöllisyyden. Tritiumin prototyyppi esiteltiin ensimmäisen kerran vuonna 2019.
Yksi Tritium-superauton keskeisistä ominaisuuksista on sen modulaarinen rakenne, joka mahdollistaa auton keskeisten osien, kuten alustan, voimalinjan, sisustan ja ulkomuodon, päivittämisen tarpeen mukaan. Asiakkaat voivat päivittää ajoneuvonsa uusimmalla teknologialla ilman, että heidän tarvitsee hankkia kokonaan uutta autoa. Esimerkiksi mittariston graafinen käyttöliittymä voidaan suunnitella täysin asiakkaan toiveiden mukaisesti, ja voimalinjasta on tarjolla useita eri vaihtoehtoja.
Tritium-autot valmistetaan käsityönä Suomessa tilaustyönä. Valmistuksessa käytetään huippuluokan materiaaleja, kuten hiilikuitua, ja jokainen auto rakennetaan asiakkaan yksilöllisten toiveiden mukaisesti. Asiakkaat voivat osallistua suunnitteluprosessiin ja tehdä valintoja esimerkiksi sisustusmateriaalien, värien ja yksityiskohtien suhteen. Tämä tiivis yhteistyö asiakkaan ja valmistajan välillä tekee Tritium-superauton omistamisesta ainutlaatuisen kokemuksen. 
Ensimmäinen Tritium-superauto valmistettiin Suomessa ja rekisteröitiin tieliikennekäyttöön vuonna 2023. Auto on varustettu sähköisellä voimansiirrolla, jossa käytetään 500 kW sähkömoottoria. Huippunopeus on rajoitettu 250 km/h. Sähköinen rakenne on mahdollistanut poikkeuksellisen suuren takasäilytystilan, johon mahtuu esimerkiksi kaksi golfbägiä – ominaisuus, joka on harvinainen superautoluokassa. 
Toinen Tritium-superauto on kehitteillä polttomoottoriversiona, jossa käytetään V8 -moottoria. 
Yhteistyöt ja rahoitus.
Tritiumin kehitystyössä on ollut mukana useita suomalaisia ja kansainvälisiä yhteistyökumppaneita. Suomalainen ohjelmistoyritys Rightware on osallistunut Tritiumin käyttöliittymien kehittämiseen. Hanketta ovat tukeneet myös sijoittajat, muun muassa Kari ja Kyösti Kakkonen, joiden panos on mahdollistanut projektin etenemisen tuotantovaiheeseen.
(523671) 2013 FZ27

523671 (2013 FZ27) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 37,53 astronomisen yksikön päässä ja etäisimmillään 58,07 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohdetta pidetään mahdollisena kääpiöplaneettana.
Jordan Pepper

Jordan Lee Pepper (s. 31. heinäkuuta 1996 Edenvale) on eteläafrikkalainen autourheilija, joka kilpailee tällä hetkellä GT World Challenge Europe -sarjassa. Hän on entisen vakioautokuljettajan Iain Pepperin poika ja hänen siskonsa Tasmin Pepper on myös autourheilija.
Hän voitti vuoden 2020 Bathurstin 12 tunnin ajon Bentleyllä yhdessä Jules Gounonin ja Maxime Souletin kanssa. Vuonna 2023 hänestä tuli Lamborghinin tehdaskuljettaja. Pepper voitti vuonna 2025 Span 24 tunnin ajon Lamborghinilla Mirko Bortolottin ja Luca Engstlerin kanssa.
Lutskin linna

Lutskin linna eli Liubartasin linna (; ) on Ukrainan Volynian alueen aluekeskuksessa Lutskissa sijaitseva historiallinen linna. Sen kunnostutti 1340–luvulla Liettuan suuriruhtinaskunnan suuriruhtinas Gediminasin poika, ruhtinas Liubartas linnoitetuksi asutuksekseen ja varustukseksi ruhtinaskuntansa hallintokaupungille. Linnaa täydennettiin suuriruhtinas Vytautas Suuren aikana. Matalalla mäellä sijaitsevaa linnaa kutsutaan myös ylälinnaksi; kaupungissa on sijainnut myös toinen, nykyisin rauniona oleva linna 1300-luvulta. Nykyisin linna on tunnettu nähtävyys.
Lutskin linna sijaitsee noin 120 metriä Styrjoen pohjoispuolella Lutskin vanhassa kaupungissa. Sen sijainti on puolustuksellisesti edullinen, sillä Pripetin sivujoki Styr rajaa vanhaa kaupunkia etelän, lännen ja luoteen puolelta. 
Lutskissa oli linna jo ennen nykyisen linnan rakentamista. Ruhtinas Volodymir Suuri liitti Volynian osaksi Kiovan Rusia vuonna 1000 jaa. Hän määräsi linnan rakennettavaksi, ja sen turvin Lutskin asukkaat pysäyttivät monet valloitusyritykset. Kaupunki kesti myös Kiovassa syntyneen ruhtinas Juri Dolgorukin kuusiviikkoisen piirityksen ja hänen poikansa melkein kivitettiin kuoliaaksi, kun kaupunkilaiset osoittivat mieltään tunkelijoita vastaan. Mutta tataarikomentajan käskystä tämä etuvartio hylättiin vuonna 1261. Pyrkimyksenä oli estää paikallisväestön kapinonti ja varmistaa, että kaikki maksoivat veronsa tataareille.
Liubartas nai 1320-luvun alkukupuolella 'Rutenian kuningaskunnan' viimeisen kuninkaan Andri Jurijovytšin () tyttären, ja hallitsi siitä lähtien Lutskia ja lähiseutuja kuolemaansa (noin 1385) saakka. Liubartas kunnostutti rapistuneen linnan 1340-luvulta lähtien.
Juoksupoika

Juoksupoika (myös juoksutyttö) on Suomessa lähinnä historiallinen ammatti, jossa hoidetaan lähettitehtäviä. Ennen sähköisen ja erityisesti digitaalisen tiedonvälityksen yleistymistä organisaatiot, kuten liikeyritykset, pankit ja virastot, joutuivat lähettämään toisilleen ja asiakkailleen erilaisia asiakirja-aineistoja kirjeinä ja paketteina. Niiden vieminen ja noutaminen oli juoksupoikien keskeinen tehtävä. Liikkeet toimittivat ostoksia asiakkailleen juoksupoikien vieminä. Ammattikunta liikkui jalan, polkupyörillä tai erilaisilla moottoriajoneuvoilla.
Lehti-ilmoituksin haettiin palvelukseen asiapoikia, lähettejä ja juoksupoikia. Lähettitehtävien yhteydessä voidaan puhua toiminta-alueen mukaan erikseen sisä- ja ulkoläheteistä.
Toiminta juoksupoikana mainitaan monien myöhempien menestyjien työuran alkuvaiheissa. Juoksupoikana aloittaneisiin kuuluvat esimerkiksi presidentti Mauno Koivisto, näyttelijä Tauno Palo ja mestarijuoksija Paavo Nurmi sekä Hesburger-ketjun perustaja Heikki Salmela. Suomen ensimmäinen naispuolinen vuorineuvos Irja Ketonen toimi juoksutyttönä Turun Sanomissa. Vuonna 1954 puolestaan uutisoitiin Ruotsissa erään kauppiaan palveluksessa olevasta 85-vuotiaasta "juoksupojasta".
Nykyään juoksupoikien tehtäviä hoitavat toimintaan erikoistuneiden yritysten lähetit.
Sana "juoksupoika" on saanut uusia merkityksiä. Juoksupojaksi luonnehditaan epävirallista viestinviejää. Sillä voidaan myös tarkoittaa rikollisten jengien toimintaan kytkeytyviä ("alle 15-vuotiaita") nuoria, jotka palvelevat jengiä "erilaisina myötävaikuttajina ('juoksupoikina') - - -."
Porin urheilu

 Tämä artikkeli käsittelee urheilua Porin kaupungissa. Olympialaisurheilijoiden määrällä mitattuna Satakunnan merkittävimpiä urheiluseuroja ovat Porin Ässät (8 olympiaedustajaa), Noormarkun Nopsa, Porin Pyrintö sekä Porin Tarmo (3 olympiaedustajaa).
Historia.
Satakunnan liikuntakulttuurin kehitys noudatti tyypillistä kaupungeista maaseudulle etenevää mallia, mutta maakunnalla oli omat erityispiirteensä järjestötoiminnan organisoitumisessa ja valtakunnallisiin yhteyksiin liittymisessä. Voimistelu ja urheilu juurtuivat Satakunnassakin ensiksi kaupunkeihin ja väestökeskuksiin, erityisesti koulunuorison pariin. Pori oli edelläkävijänä, kun ensimmäinen voimisteluseura perustettiin sinne vuonna 1882.
Yleisurheilu.
Porin merkittävin yleisurheiluseura on Noormarkun Nopsa, joka luokitellaan yleisurheilun Superliigaan. Nopsalla oli vuonna 2024 yhteensä 141 luokkaurheilijaa. Toiseksi korkeimmalle tasolle Ykkösliigaan on sijoitettu Porin Yleisurheilu, jolla oli vuonna 2024 yhteensä 104 luokkaurheilijaa.
Yleisurheilun SM-kilpailut eli Kalevan kisat on järjestetty Porissa kuusi kertaa vuosina 1915, 1953, 1967, 1983, 2005 sekä 2015.
Palloilulajit.
Jalkapallo.
Porin menestynein jalkapalloseura on FC Jazz, joka on pelannut pääsarjatasolla SM-sarjassa ja Veikkausliigassa yhteensä 19 kauden ajan, joista kuusi kautta Porin Pallo-Toverien nimellä. FC Jazz on voittanut Suomen mestaruuden kaksi kertaa vuosina 1993 ja 1996. Jazzin ohella pääsarjassa on pelannut myös RU-38 kahden kauden ajan sekä Porin Ässät kahden kauden ajan.
Toiseksi korkeimmalla sarjatasolla ovat pelanneet Porin Palloilijat (14 kautta), Musan Salama (8 kautta), Porin Karhut (7 kautta), Porin Palloseura (3 kautta), Pihlavan Työväen Urheilijat (2 kautta) sekä Porin Kärpät.
Pesäpallo.
Porin menestynein pesäpalloseura on Porin Pesäkarhut. Pesäkarhut on pelannut vuoteen 2024 mennessä naisten SM-sarjassa ja naisten Superpesiksessä yhteensä 30 kauden ajan ja voittanut kolme Suomen mestaruutta. Pesäkarhujen lisäksi Porin Pallo-Veikot on pelannut yhden kauden korkeimmalla sarjatasolla.
Pesäpallon arvo-ottelu, Itä-Länsi, on pelattu Porissa vuonna 2021.
Lentopallo.
Porin menestynein lentopalloseura on Porin Pyrintö, joka on pelannut miesten pääsarjassa 13 kauden ajan. Porin Pyrintö on voittanut yhden Suomen mestaruuden sekä kaksi SM-pronssia. Pyrinnön lisäksi pääsarjassa on pelannut lentopalloseura Porin Lepakot yhden kauden ajan.
Amerikkalainen jalkapallo.
Amerikkalaisessa jalkapallossa Porin menestynein seura on Pori Bears. Pori Bears on pelannut korkeimmalla sarjatasolla Vaahteraliiga]ssa viiden kauden ajan.
Vesiurheilu.
Purjehdus.
Purjehdusurheilu on yksi vanhimpia urheiluperinteitä, jonka juuret juontavat Suomessa 1800-luvun puoliväliin. Vuonna 1856 perustettu Segelföreningen i Björneborg on Suomen vanhin pursiseura.
Talviurheilu.
Hiihto.
Porin merkittävin hiihtoseura on hiihtoliiton I-luokkaan sijalle 60 luokiteltava Noormarkun Nopsa. Noormarkun Nopsa on erikoistunut erityisesti nuoriso- ja harrastetoimintaan. Porilaisten harrasteseurojen joukkoon luetaan II-luokkaan kuuluva Porin Pyrintö.
Galaksien morfologinen luokitus

Galaksien morfologien luokitus tarkoittaa galaksien luokittelujärjestelmää, joka perustuu galaksien muodoille.
Historia.
Varhaisen luokittelun esitteli Edwin P. Hubble vuonna 1926. Hubblen järjestelmässä olivat elliptiset galaksit (E0–E7), kierteisgalaksit (Sa, Sb, Sc), sauvaspiraaligalaksit (SBa, SBb, SBc), sekä epäsäännölliset (Irr). Hubble julkaisi teoksen "The Realm of the Nebulae" vuonna 1936. Allan Sandage kehitti galaksi-atlaksen Hubblen muistiinpanojen pohjalta ja julkaisi teoksen "The Hubble Atlas of Galaxies" vuonna 1961. Gérard Henri de Vaucouleurs perehtyi useisiin kokoelmiin ja kehitti uuden version Hubble-Sandage luokittelusta, jossa tiettyihin yksityiskohtiin kiinnitettiin enemmän huomiota. De Vaucouleurs julkaisi luokittelunsa vuonna 1959 "Handbuch der Physik" -lehdessä. Tähän versioon viitataan lyhenteellä VRHS ("de Vaucouleurs revised Hubble-Sandage").
W. W. Morganin luokittelu (myös nimellä Yerkes-järjestelmä) luokittelee galaksit keskialueiden spektrin mukaan, joka vastaa valon keskittymistä keskusalueille. Lisäksi Morganin luokittelussa on galaksien muodon mukainen luokittelu.
Korpikylä (Hatsinan piiri)

Korpikylä () on kylä Hatsinan piirissä Leningradin alueella Venäjällä. Se kuului Patamäen maalaiskuntaan ennen vuoden 2024 hallintouudistusta, jolloin kaikki piirin aikaisemmat kunnat lakkautettiin. Vuonna 2017 kylässä oli 98 asukasta.
Nevan sivujoki Venjoki alkaa Korpikylän lähellä olevalta suolta.
Historiaa.
Venjoen luterilaiseen seurakuntaan kuulunut Korpikylä on ollut osa Torasaaren (Тарасары, "Tarasary") kyläryhmää, joka koostui Korpikylän lisäksi neljästä muusta osasta, joiden nimet olivat Peter von Köppenin mukaan "Willaisi", "Nikkiset", "Pyllynmäki" ja "Jakkimais". Vuonna 1867 Torasaaressa oli 138 asukasta, jotka olivat kaikki inkerinsuomalaisia (savakoita).
Vuonna 2002 Korpikylässä oli 83 asukasta, joista 46 % oli kansallisuudeltaan venäläisiä, 43 % dargineja ja loput muiden kansallisuuksien edustajia.
Vuonna 2023 Leningradin alueen kaupunkisuunnitteluneuvosto julkisti suunnitelman Pietarin metropolialueen eteläosan kehittämisestä, missä Korpikylä mainitaan yhtenä mahdollisena laajenemissuuntana. Suunnitelman mukaan Korpikylästä olisi mahdollista kehittää Kraasselan tai Kommunarin kaltainen alueellinen keskus.
Liikenne, talous ja palvelut.
Korpikylään kulkee kahden kilometrin pituinen tie, joka haarautuu Hatsinan ja Pavlovskin yhdistävästä maantiestä. Kylätie on uusittu vuonna 2008. Kylässä on myös 600 metrin pituinen lentokenttä, joka rakennettiin alun perin maatalouslentokoneita varten. Kentän käyttö lopetettiin vuonna 1985 ja se siirtyi yksityisomistukseen vuonna 2008.
Maastojuoksun Suomen-mestaruuskilpailut 1926

Maastojuoksun Suomen-mestaruuskilpailut 1926 käytiin 9. toukokuuta Helsingissä Töölön pallokentän ympäristössä. Kilpailujen lähtö- ja maali-alueet sijaitsivat Pallokentällä. Kilpailujen järjestäjänä toimi Helsingin Kisa-Veikot ja niihin osallistui siihen mennessä ennätysmäärä osallistujia, kaikkiaan 62 urheilijaa.
Kilpailut olivat ensimmäiset maastojuoksun SM-kilpailut jossa oli yleisen sarjan lisäksi mukana myös nuorten sarja, joka oli vuoden 1926 kilpailussa miesten 21-vuotiaiden ikäluokka. Miehissä 8,2 km matkalta Suomen mestaruuden voitti Paavo Nurmi ja joukkueissa mestaruuden voitti jälleen edellisen vuoden tavoin Tampereen Pyrintö. Miesten 21-vuotiaiden ikäluokan Suomen mestaruuden 5 km matkalta voitti erittäin niukasti Saul Grasutis.
Mitalistit.
Lähteet:
Gérard de Vaucouleurs

Gérard Henri de Vaucouleurs (25. huhtikuuta 1918 Pariisi – 7. lokakuuta 1995 Austin, Texas) oli ranskalainen tähtitieteilijä. Hän kiinnostui tähtitieteestä jo nuorena ja suoritti undergraduate-tutkinnon vuonna 1939. Hänet muistetaan muun muassa galaksien luokitusjärjestelmästä.
Maastojuoksun Suomen-mestaruuskilpailut 1925

Maastojuoksun Suomen-mestaruuskilpailut 1925 käytiin 10. toukokuuta Kotkassa. Kilpailujen järjestäjänä toimi Kotkan Into. Kilpailuun osallistui 19 urheilijaa, mutta vain 17 miestä juoksi maaliin saakka. Miehissä 9,5 km matkalta Suomen mestaruuden voitti edellisen vuoden tavoin Väinö Sipilä ja joukkueissa mestaruuden voitti myöskin edellisen vuoden tavoin Tampereen Pyrintö, joka oli ainut joukkue joka sai kaikki kolme urheilijaa maaliin.
Mitalistit.
Lähteet:
Rinus Israel

Marinus David ”Rinus” Israel (19. maaliskuuta 1942 Amsterdam – 1. heinäkuuta 2025) oli alankomaalainen jalkapalloilija ja jalkapallovalmentaja. Israel pelasi Hollannin jalkapallomaajoukkueessa 47 ottelua vuosina 1964–1974 ja edusti maataan vuoden 1974 MM-kisoissa.
Kokkolan urheilu

Tämä artikkeli käsittelee urheilua Kokkolan kaupungissa. Olympialaisurheilijoiden määrällä mitattuna Kokkolan merkittävimpiä urheiluseuroja ovat Gamlakarleby IF sekä Kälviän Tarmo (kummallakin 3 olympiaedustajaa).
Historia.
Keski-Pohjanmaan liikuntakulttuurin kehitys 1800-luvun lopulla ja 1900-luvun alussa kuvastaa laajempaa suomalaisen urheilun ja voimistelun organisoitumisprosessia. Kehitys oli vahvasti sidoksissa kansalliseen heräämiseen ja paikalliseen järjestötoimintaan.
Keski-Pohjanmaalla nuorisoseurat virittivät voimistelu- ja urheiluharrastusta. Kokkolassa perustettiin ensimmäinen voimistelu- ja urheiluseura vuonna 1906.
Yleisurheilu.
Kokkolan merkittävin yleisurheiluseura on Gamlakarleby IF, joka luokitellaan toiseksi korkeimmalle tasolle yleisurheilun Ykkösliigaan. GIF:llä oli vuonna 2024 yhteensä 137 luokkaurheilijaa.
Yleisurheilun SM-kilpailut eli Kalevan kisat on järjestetty Kokkolassa vuonna 1978.
Voimistelu.
Kokkolan voimistelu sai alkunsa 1900-luvun vaihteessa. Ensimmäinen voimisteluseura oli Gamlakarleby Gymnastikförening.
Palloilulajit.
Jalkapallo.
Kokkolan menestynein jalkapalloseura on Kokkolan Pallo-Veikot, joka on pelannut pääsarjatasolla SM-sarjassa ja Veikkausliigassa yhteensä 20 kauden ajan. KPV on voittanut Suomen mestaruuden vuonna 1969 ja lisäksi kolme SM-mitalia. KPV on sijoittunut jalkapallon Suomen Cupissa hopealle kaksi kertaa. KPV:n ohella pääsarjassa on pelannut myös Gamlakarleby BK yhteensä viiden kauden ajan.
Toiseksi korkeimmalla sarjatasolla ovat pelanneet Kokkolan Palloseura yhteensä 12 kauden ajan sekä Kokkolan Jymy ja Ykspihlajan Reima yhden kauden ajan. Öja-73 on pelannut kolmanneksi korkeimmalla sarjatasolla kahden kauden ajan.
Lentopallo.
Kokkolan menestynein lentopalloseura on Kokkolan Tiikerit, joka on pelannut miesten pääsarjassa 17 kauden ajan. Kokkolan Tiikerit on voittanut kolme Suomen mestaruutta, yhden SM-hopean ja yhden SM-pronssin.
Amerikkalainen jalkapallo.
Amerikkalaisessa jalkapallossa Kokkolan menestynein seura on Kokkola Scorpions, joka nousi kaudeksi 2026 toiseksi korkeimmalle sarjatasolle I-divisioonaan. Lisäksi Karleby Goats on pelannut kolmanneksi korkeimmalla sarjatasolla II-divisioonassa kolmen kauden ajan.
Vesiurheilu.
Purjehdus.
Purjehdusurheilu on yksi vanhimpia urheiluperinteitä, jonka juuret juontavat Suomessa 1800-luvun puoliväliin. Vuonna 1872 perustettu Gamlakarleby Segelförening on Suomen neljänneksi vanhin pursiseura.
Talviurheilu.
Hiihto.
Kokkolan hiihtoseurat ovat suuntautuneet pääsääntöisesti harraste- ja nuorisotoimintaan. Merkittävin seura on hiihtoliiton I-luokkaan sijalle 113 luokiteltava Kokkolan Veikot. II-luokkaan luokiteltavia seuroja ovat Ykspihlajan Reima, Gamlakarleby IF sekä Lohtajan Veikot.
Suunnistuksen maailmanmestaruuskilpailut 2025

Suunnistuksen maailmanmestaruuskilpailut 2025 järjestettiin Kuopiossa, Suomessa 7.–12. heinäkuuta 2025. Lajeina olivat maastomatkat: keskimatka, pitkä matka ja viesti. Tapahtuman järjestävä seura oli Kuopion Suunnistajat. Samassa yhteydessä järjestettiin myös Fin5-suunnistusviikko.
Keskimatkan karsinnat käytiin 8. heinäkuuta Tahkolla ja keskimatkan finaali Neulaniemessä seuraavana päivänä. Pitkä matka kilpailtiin Neulaniemessä 10. heinäkuuta. Viestikilpailu käytiin Puijon alueella 12. heinäkuuta.
Tulokset.
Lähde.
Alex Warren

Alex Warren, oikealta nimeltään Alexander Warren Hughes, (18. syyskuuta 2000 Carlsbad, Yhdysvallat) on yhdysvaltalainen sosiaalisen median sisällöntuottaja ja laulaja-lauluntekijä.
Alex Warren syntyi Carlsbadissa Kaliforniassa. Hänen kiinteistönvälittäjänä toiminut isänsä tutustutti hänet muun muassa Linkin Parkin, Trainin ja Coldplayn musiikkiin. Isä kuoli syöpään Warrenin ollessa 9-vuotias. Kun hän oli 18-vuotias, hänen alkoholistiäitinsä heitti hänet ulos kodistaan. 
Alex Warren alkoi julkaista skeittausvideoitaan ja muita omatekoisia komediavideoitaan vuonna 2015 Youtubessa. Vuonna 2019 hän perusti Tiktok-ryhmän The Hype House. Vuotta myöhemmin hänestä tuli Youtuben "AwesomenessTV’s Next Influencer" -nimisen sarjan juontaja. Vuonna 2021 Netflixissä julkaistiin käsikirjoittamaton tositelevisiosarja nimeltä "The Hype House", jossa Warren esiintyi.
Alex Warren julkaisi ensimmäisen singlensä ”One More I Love You” vuonna 2021, minkä jälkeen hän teki elokuussa 2022 levytyssopimuksen Atlantic Recordsin kanssa ja perusti samalla podcastin nimeltä Locked In with Alex Warren. Hän on sen jälkeen julkaissut useita muita singlejä, kuten ”Before You Leave Me”, ”Save You a Seat” ja ”Carry You Home”, jotka on julkaistu vuonna 2024. 
Helmikuussa 2025 hän julkaisi ”Ordinary”-kappaleen, joka lisättiin myöhemmin "You’ll Be Alright, Kid (Chapter 1)" -albumin digitaaliseen versioon. Kappale oli suuri menestys. Se saavutti ensimmäisen sijan "Billboardin" Hot 100 -listalla ja nousi listoille maailmanlaajuisesti. Adam Yaron ja Cal Shapiro ovat yhdessä kirjoittaneet suuren osan albumin kappaleista.
"The Guardianin" haastattelussa huhtikuussa 2025 hän kertoi lopettaneensa vloggaamisen. 18. heinäkuuta 2025 julkaistaan Alex Warrenin toinen studioalbumi "You’ll Be Alright, Kid", joka sisältää kaikki "You’ll Be Alright, Kid (Chapter 1)" -albumin kappaleet ja kymmenen uutta.
Cal Flyn

Cal Flyn on skotlantilainen toimittaja ja kirjailija.
Flyn valmistui maisteriksi kokeellisesta psykologiasta Oxfordin yliopiston Lady Margaret Hallista vuonna 2005. Toimittajana hän voitti vuonna 2013 "The Independent on Sunday" -lehden ja Bradt Travel Guides -kustantamon matkustusaiheisen kirjoituskilpailun. Artikkeli käsitteli hevosenkouluttamista Suomen Lapissa, missä hän työskenteli neljän kuukauden ajan. Lapissa hän työskenteli myös koiravaljakkotilalla, ja päätyi myöhemmin adoptoimaan lappilaisen rekikoiran.
Flynin ensimmäinen teos "Thicker Than Water" julkaistiin vuonna 2016. Se käsittelee kirjailijan sukulaista Angus McMillania, joka syyllistyi skotlantilaisten siirtolaisten kanssa Australian alkuperäisväestön joukkosurmiin. Teosta varten Flyn tutki historiallisia asiakirjoja, McMillanin kirjoituksia ja vieraili Australiassa tarkoituksenaan selvittää, mikä sai skotlantilaisen maanviljelijän murhaamaan alkuperäisväestöä. Toisen teoksensa "Islands Of Abandonment: Life In The Post-Human Landscape" taustatyön hän aloitti vuonna 2017 matkustamalla hylättyihin ja saastuneisiin paikkoihin. Teos käsitteli luonnon ihmisiltä takaisin valtaamia alueita ja tunteita, mitä hylätyt alueet ihmisissä herättävät. "Islands of Abandonment" voitti "Sunday Timesin" ja Charlotte Aitken Trustin vuoden 2021 Young Writer of the Year -palkinnon. Teos oli ehdolla British Academyn ja Baillie Giffordin palkintojen saajaksi.
The Devil Wears Prada 2

The Devil Wears Prada 2 on vuonna 2026 ensi-iltansa saava David Frankelin ohjaama elokuva. Se on jatko-osa vuoden 2006 elokuvalle "Paholainen pukeutuu Pradaan". Elokuvan on käsikirjoittanut Aline Brosh McKenna ja elokuvan tuottaa Wendy Finerman.
Elokuvan pääosia näyttelevät alkuperäisen elokuvan päänäyttelijät Meryl Streep, Anne Hathaway, Emily Blunt ja Stanley Tucci. Kenneth Branagh liittyy näyttelijäkaartiin ja hän näyttelee Streepin hahmon Mirandan aviomiestä.
Elokuvan kuvaukset alkoivat kesäkuussa 2025 ja elokuva saa ensi-iltansa 1. toukokuuta 2026.
Matti Tala

Matti Toivo Tala (12. elokuuta 1899 Jalasjärvi – 18. lokakuuta 1922 Jalasjärvi) oli suomalainen keskimatkojen juoksija 1920-luvun alussa, joka kuoli yllättäen syksyllä 1922 verenmyrkytykseen.
Matti Tala nousi keskimatkojen juoksuissa kansalliseen kärkeen vuonna 1920. Vuoden 1921 Suomen mestaruuskisoissa hän saavutti ensimmäisen SM-mitalin sijoittuessaan seuratoverinsa Nestori Järvelän jälkeen SM-hopealle 1 500 metrillä. Kaudesta 1922 tuli Matti Talan menestyksekkäin ennen traagista poismenoa. Hän saavutti uuden Suomen ennätyksen 800 metrillä elokuun alussa ajalla 1.56,9 parantaen näin kymmenyksellä Erkka Wilénin edellisenä vuonna juoksemaa aikaa. Pian sen jälkeen järjestetyissä SM-kisoissa hän saavutti SM-hopeaa 1 500 metrillä Paavo Nurmen voittaessa ja SM-pronssia 800 metrillä. Vuoden 1922 syyskuussa hänet valittiin Pariisissa käytyyn Ranska-Suomi -maaotteluun 800 ja 1 500 metrille, joissa hän sijoittui molemmilla matkoilla toiseksi. Matti Tala nähtiin syksyn 1922 tulosten varteenotettavana ehdokkaana vuoden 1924 Pariisin olympialaisiin.
Matti Tala osallistui Sisällissotaan Jalasjärven suojeluskunnan mukana toimien ja taistellen Satakunnan rintamalla ja Ikaalisissa. Asevelvollisuuden hän suoritti Viipurin Rykmentissä vuosina 1919-1920. Kuollessaan hän toimi kotikuntansa suojeluskunnan vt. paikallispäällikkönä. 
Matti Talan vanhempi veli Sameli oli 1910-luvulla Suomen kärkimiehiä 1 500 ja 5 000 metrillä. 
Matti Tala kuoli pian syyskuisen yleisurheilumaaottelun jälkeen kotiseudulla Jalasjärvellä kurkkutaudista aiheutuneeseen yleiseen verenmyrkytyksen.
Jussi Mälkiä

Jussi Mälkiä on suomalainen yrittäjä, merikapteeni, merenkulkuneuvos ja aktivisti.
Mälkiä perusti vuonna 1986 Meriaura Oy:n ja toimii hallituksen puheenjohtajana. Vuonna 2022 hänet valittiin vuoden turkulaiseksi liikemieheksi Turun Liikemiesyhdistyksen toimesta.
Mälkiä on toiminut myös Greenpeacen palveluksessa ja on toiminut järjestön Suomen osaston lippulaiva Aura-hinaajan merikapteenina.
Voldum

Voldum on taajama Favrskovin kunnassa Tanskassa. Taajamassa oli 926 asukasta vuoden 2025 alussa.
Ødum

Ødum on taajama Favrskovin kunnassa Tanskassa. Taajamassa oli 336 asukasta vuoden 2025 alussa.
Dalby (Faxe)

Dalby on taajama Faxen kunnassa Tanskassa. Taajamassa oli 2 460 asukasta vuoden 2025 alussa.
Faxe Ladeplads

Faxe Ladeplads on taajama Faxen kunnassa Tanskassa. Taajamassa oli 2 501 asukasta vuoden 2025 alussa.
Førslev

Førslev on taajama Faxen kunnassa Tanskassa. Taajamassa oli 346 asukasta vuoden 2025 alussa.
Haslev

Haslev on taajama Faxen kunnassa Tanskassa. Taajamassa oli 12 634 asukasta vuoden 2025 alussa.
Karise

Karise on taajama Faxen kunnassa Tanskassa. Taajamassa oli 2 443 asukasta vuoden 2025 alussa.
Rønnede

Rønnede on taajama Faxen kunnassa Tanskassa. Taajamassa oli 2 945 asukasta vuoden 2025 alussa.
Skuderløse

Skuderløse on taajama Faxen kunnassa Tanskassa. Taajamassa oli 207 asukasta vuoden 2025 alussa.
Store Spjellerup

Store Spjellerup on taajama Faxen kunnassa Tanskassa. Taajamassa oli 214 asukasta vuoden 2025 alussa.
Finance

Finance on slovenialainen vuonna 1992 perustettu talouteen keskittyvä sanomalehti. Se ilmestyy maanantaista perjantaihin.
Mladina

Mladina (sloveeniksi ’nuoriso’) on slovenialainen vuonna 1943 perustettu yhteiskunnallinen viikkolehti. Se ilmestyy perjantaisin ja on linjaltaan vasemmistolainen.